બસ જે રસ્તે આવી હતી તે જ રસ્તે મારે જવાનું હતું. હું આગળ વધ્યો. સાર્વજનિક હોસ્પિટલને રંગ કરવામાં આવ્યો હતો તેથી એ થોડી નવી જેવી લાગતી હતી. ચોમાસું સારું જામ્યું હોવાથી રસ્તા હરિયાળા દેખાતા હતા. ખુલ્લી જમીનમાં ઊગેલું ઘાસ પૂરી મસ્તીમાં હતું. મને યાદ આવ્યું કે હું પહેલી જ વાર અહીં આવ્યો ત્યારે ચોમાસું જ હતું અને જે રાતે આવ્યો તેના બીજા દિવસે ગોકુલ આઠમ હતી. સવારે ઊઠીને જોયું તો ઘાસમાં અસંખ્ય જલબુંદો. ટહેલવાની ઈચ્છા રોકી ન શકાઈ. હંમેશની જેમ